《东郊》
宋代·许景衡

东郊过新雨，野色何氛氲。嘉苗起萎病，万顷堆寒云。

田父揖行客，苦诉村墟贫。年年夏旱时，赤地流黄尘。

小儿困锄耘，烈日背欲皴。大儿斡水车，手足无完筋。

官租且不供，矧欲养吾身。东邻久无烟，几口能生存。

西邻逐熟去，今作何乡人。行客谢老农，艰难困劳尘。

而今新官家，宽大布深仁。大臣亦端良，乘时转鸿钧。

汝岂不自觉，新岁雨泽匀。寰区日宁靖，百物方欣欣。

尔曹死亦足，及为太平民。

作者简介：许景衡（1072-1128），字少伊，人称横塘先生，温州瑞安白门人。生平奉公廉洁，刚直不阿，嫉恶如仇，忧国忧民，这些崇高节行一直为后人所赞赏，早在明末清初就被乡人尊崇为“瑞安四贤”之一。许景衡不仅是一代名臣和杰出的政治家，而且还是个学识渊博、精通古今的学者和诗人，是温州“元丰太学九先生”之一。著作有《横塘集》、《横山阁》、《池上》等。